Kepa Fernandez de Larrinoa

Kepa Fernandez de Larrinoa Pablos (Bilbo, Bizkaia, 1958ko apirilaren 16a -) Euskal Herriko ikertzailea, idazlea eta irakaslea da.

Biografia 

Soziologiako lizentziadun egin zen 1980an Madrilgo Unibertsitate Konplutensean. 1987tik 1989ra bitartean Antropologia Sinbolikoan espezializatu zen Universtity of Western Ontarioko Antropologia Sailean. Zuberoako antzerkia aztertu du Frantziako Centre de Recherches Sociologiques eta Paueko Unibertsitatean (1992-1993), eta Londresko School of Economics and Political Sciencen ere aritua da (1993-1994).

Gaur egun, Antropologiako irakasle titularra da EHUn. Europako hainbat soziologia-elkartetako kide da. Eusko Ikaskuntzan Antropologia-Etnografia Saileko lehendakaria izan zen 1995etik 1998ra bitartean.

1991n Angel Apraiz beka lortu zuen Zuberoako antzerkia ikertu ahal izateko.

Bere idazlan nagusiak: Sociedad rural, desarrollo y bienestar (1998), Intervención y diseños rurales (1996), Mujer, ritual y fiesta: género, antropología y teatro de carnaval en el valle de Soule (1997). Hainbat poesia-sari eskuratu ditu.

Lanak 
Euskal komunitate zientifikoaren Inguma datu-basean, berak idatzitako 35 lan baino gehiago dira.

Antropologia 
 Kultur performatibitatea eta gizarte fetitxegintza (2010)
 Ikergaiak eta adierazpenak antropologia soziokulturalean (2009)
 * Antropologia soziokulturalaren nondik-norakoak hego Euskal Herrian: euskal kultura ikertzetik kultura-askota ikertzeko bideak (2002)
 Sociedad rural, desarrollo y bienestar (1998)
 Intervención y diseños rurales (1996)
 Mujer, ritual y fiesta: género, antropología y teatro de carnaval en el valle de Soule (1997)

Poesia 
 Gauerakoan (1984, Susa)
 Urteak joan zaizkit (1991, Bizkaiko Foru Aldundia)

Erreferentziak

Kanpo estekak 
  Kepa Fernandez de Larrinoa literaturaren zubitegian

Bizkaiko idazleak
Bilbotarrak
Euskal Herriko soziologoak
Euskal Herriko antropologoak
Euskal Herriko Unibertsitateko irakasleak
Paueko eta Aturrialdeko Unibertsitateko irakasleak
Mahatsorriak